google/wiki40b huggingface dataset:
Στέφανι Μέγιερ

Βιογραφικά στοιχεία

Η Στέφανι Μέγιερ, γεννήθηκε στο Χάρτφορντ του Κονέκτικατ, το δεύτερο από τα έξι παιδιά του Στίβεν και της Κάντυ Μόργκαν. Μεγάλωσε στο Φοίνιξ της Αριζόνα με τα πέντε της αδέλφια: τον Σέθ, την Έμιλι, τον Τζέικομπ, τον Πώλ και την Χάιντυ. Η Μέγιερ φοίτησε στο γυμνάσιο "Chaparral" της Αριζόνα, όπου η πρώην καθηγήτρια της αγγλικής της θυμόταν ότι ήταν "φωτεινή αλλά όχι πάρα πολύ."  Παρακολούθησε το Πανεπιστήμιο Brigham Young University της Γιούτα όπου έλαβε το BA στα αγγλικά το 1997. Παντρεύτηκε τον Κρίστιαν Μέγιερ, το 1994 όταν ήταν και οι δύο εικοσιενός χρονών και έχουν τρεις γιούς.
Η Μέγιερ είναι μέλος της «Εκκλησίας του Ιησού Χριστού των Αγίων των Τελευταίων Ημερών. Έχει δηλώσει ότι είναι πιστή στις πεποιθήσεις της και δεν πίνει αλκοόλ ούτε καπνίζει. Η Μέγιερ δεν είχε καθόλου εμπειρία ως συγγραφέας και ποτέ δεν είχε γράψει μια ιστορία πριν από το "Twilight". Είχε εξετάσει το ενδεχόμενο να πάει στην νομική, επειδή αισθάνθηκε ότι δεν είχε καμία πιθανότητα να γίνει συγγραφέας. Αργότερα, σημείωσε ότι η γέννηση του μεγαλύτερου γιου της, του Γκέιμπ, άλλαξε το μυαλό της, λέγοντας: "Μόλις είχα τον Γκέιμπ, ήθελα απλώς να είμαι η μαμά του". Πριν γίνει συγγραφέας, δούλευε ως ρεσεψιονίστ σε εταιρεία ακινήτων.
Εκλογές στο Μαυροβούνιο

Εκλογές στο Μαυροβούνιο διεξάγονται για Πρόεδρο και για Κοινοβούλιο. Ο Πρόεδρος εκλέγεται για πενταετή θητεία με άμεση και μυστική ψηφοφορία από το λαό. Η Βουλή του Μαυροβουνίου (Скупштина Републике Црне Горе, Skupština Republike Crne Gore) απαρτίζεται από 77 μέλη τα οποία εκλέγονται για τετραετή θητεία. Το σύστημα είναι πολυκομματικό. Κανένα κόμμα δεν έχει συχνά την ευκαιρία να σχηματίσει μόνο του κυβέρνηση, έτσι ενθαρρύνονται οι κυβερνήσεις συνασπισμού.

1990

Οι πρώτες γενικές εκλογές διεξήχθησαν στο Μαυροβούνιο στις 9 Δεκεμβρίου 1990, με τον δεύτερο γύρο των προεδρικών εκλογών να διεξάγεται αργότερα τον ίδιο μήνα. Ο υποψήφιος του Συνδέσμου κομμουνιστών του Μαυροβουνίου Μομίρ Μπουλάτοβιτς κέρδισε τις εκλογές με ποσοστό 76,1% έναντι 21,3 για τον Λιούμπισα Στάνκοβιτς και το κόμμα του αναδείχθηκε πρώτο σε δύναμη στο Κοινοβούλιο, ερδίζοντας 83 επί συνόλου 125 εδρών.

1992 και 1993

Στις 20 Δεκεμβρίου 1992 διεξήχθησαν γενικές εκλογές, με τον δεύτερο γύρο των προεδρικών εκλογών να διεξάγεται στις 10 Ιανουαρίου 1993. Οι εκλογές θεωρούνταν σαν δημοψήφισμα για την ανεξαρτησία του Μαυροβουνίου. Νικητής των εκλογών ήταν το Δημοκρατικό Κόμμα Σοσιαλιστών του Μαυροβουνίου, το οποίο υποστήριζε την ευρύτερη αυτονομία εντός της Ομοσπονδιακής Δημοκρατίας της Γιουγκοσλαβίας. Πρόεδρος εξελέγη με ποσοστό 63,4% ο Μομίρ Μπουλάτοβιτς επικρατώντας του Μπράνκο Κόστιτς που πήρε 36,6%.

2002 και Φεβρουάριος 2003

Προεδρικές εκλογές έγιναν στις 22 Δεκεμβρίου 2002. Παρότι ο Φίλιπ Βουγιάνοβιτς έλαβε το 86% των ψήφων, η συμμετοχή ήταν κάτω από το απαιτούμενο 50%, με αποτέλεσμα να ακυρωθούν οι εκλογές.
Στις πρόωρες προεδρικές εκλογές που έγιναν στις 9 Φεβρουαρίου 2003, κέρδισε ο Φίλιπ Βουγιάνοβιτς με ποσοστό 85% των ψήφων. Ωστόσο, η χαμηλή συμμετοχή, που ήταν λιγότερη από το απαιτούμενο 50%, είχε ως αποτέλεσμα και αυτή η εκλογική αναμέτρηση να κηρυχθεί άκυρη. Αιτίες για την ισχνή συμμετοχή ήταν η μη συμμετοχή της αντιπολίτευσης στις εκλογές, η κακοκαιρία που έπληξε τη χώρα την ημέρα της εγγραφής στους εκλογικούς καταλόγους και η γενική δυσαρέσκεια των πολιτών για την πολιτική.

2009

Οι επόμενες βουλευτικές εκλογές διεξήχθησαν στις 29 Μαρτίου 2009. Ο σοσιαλιστικός συνασπισμός του Μίλο Τζουκάνοβιτς εξασφάλισε για τον τελευταίο και έκτη θητεία στην πρωθυπουργία του κράτους, καθώς κέρδισε την απόλυτη πλειοψηφία στο Κοινοβούλιο. Ο συνασπισμός για ένα Μαυροβούνιο στην Ευρώπη κατέλαβε 47 επί συνόλου 81 εδρών στο κοινοβούλιο. Η συμμετοχή μεταξύ των 500.000 εγγεγραμμένων ψηφοφόρων ήταν γύρω στο 67 τοις εκατό. Από πλευράς Αντιπολίτευσης, το Σοσιαλιστικό Λαϊκό Κόμμα του Μαυροβουνίου κέρδισε 15 έδρες, η Νέα Σερβική Δημοκρατία κέρδισε 8 έδρες, το Κίνημα για τις Αλλαγές 5 έδρες και ο Εθνικός Συνασπισμός κατέλαβε 2 έδρες. Τα αλβανικά κόμματα της μειονότητας Forca, DUA - UDSH, Αλβανική λίστα και Αλβανικός συνασπισμός- Προοπτική κέρδισαν από μία έδρα το καθένα.

1992

Το πρώτο δημοψήφισμα για την ανεξαρτησία του Μαυροβουνίου διεξήχθη την 1η Μαρτίου 1992. Οι εγγεγραμμένοι ψηφοφόροι ήταν 421.549 πολίτες και το αποτέλεσμα ήταν θετικό με 95,96% στην πρόταση να παραμείνει το Μαυροβούνιο εντός της Γιουγκοσλαβίας.
Φεστιβάλ Κινηματογράφου Θεσσαλονίκης 1984

Βραβευμένες ταινίες μεγάλου μήκους

Ο έρωτας του Οδυσσέα: 5 βραβεία (σκηνοθεσίας, φωτογραφίας, σκηνικών, ειδικό βραβείο ερμηνείας και ΠΕΚΚ καλύτερης ταινίας μεγάλου μήκους)
Λούφα και παραλλαγή: 4 βραβεία (καλύτερης ταινίας μεγάλου μήκους, σεναρίου, α’ ανδρικού ρόλου και μοντάζ)
Η κάθοδος των εννιά (ταινία): 3 βραβεία (β’ ανδρικού ρόλου, μουσικής και πρωτοεμφανιζόμενου σκηνοθέτη)
Η πόλη ποτέ δεν κοιμάται: 1 βραβείο (φωτογραφίας)
Καρκαλού: 1 βραβείο (ΠΕΚΚ καλύτερης ταινίας μεγάλου μήκους)

Συμμετοχές ταινιών μεγάλου μήκους

Αντίστροφη μέτρηση (πληροφοριακό τμήμα)
Γιάννης Ρίτσος (πληροφοριακό τμήμα)
Εδώ είναι Βαλκάνια (πληροφοριακό τμήμα)
Μακεδόνες ζωγράφοι (πληροφοριακό τμήμα)
Όστρια – το τέλος του παιχνιδιού
Ουρανός (εκτός συναγωνισμού)
Ταξίδι στα Κύθηρα (εκτός συναγωνισμού)
Τι έχουν να δουν τα μάτια μου

Βραβευμένες ταινίες μικρού μήκους

Αξέχαστες βραδιές: 2 βραβεία (β’ βραβείο μικρού μήκους και ΠΕΚΚ καλύτερης ταινίας μικρού μήκους)
Η απειλή της Μορμώνας: 2 βραβεία (βραβείο Βελλίδη και ειδικό βραβείο ΠΕΚΚ)
Ο σουρεαλισμός στην ελληνική ζωγραφική: 2 βραβεία (α’ βραβείο μικρού μήκους και ειδικό βραβείο ΠΕΚΚ)
Σκηνές: 1 βραβείο (γ’ βραβείο μικρού μήκους)
Τυφλό σύστημα: 1 βραβείο (ειδικό βραβείο ΠΕΚΚ)
Χόμο βάλιουμ: 1 βραβείο (βραβείο δήμου)

Αφιερώματα

1ο: Εθνική αντίσταση στον ελληνικό κινηματογράφο

Προβλήθηκαν 7 ταινίες
2ο: Μουσική στον ελληνικό κινηματογράφο

Προβλήθηκαν 7 ταινίες
Χάρης Σοφιανός

Βιογραφικό

Ο Χάρης Σοφιανός ξεκίνησε από τις ακαδημίες του Πανιωνίου, με τον οποίο έκανε ντεμπούτο στην Α΄ Εθνική στις 26 Δεκεμβρίου 1977 σε ηλικία μικρότερη των 16 ετών, όταν οι ομάδες κατέβασαν ερασιτέχνες στην ενδεκάδα, λόγω απεργίας των επαγγελματιών. Μάλιστα σκόραρε στο ισόπαλο 2-2 με τον Άρη Θ. μόλις στο 3΄. Υπέγραψε συμβόλαιο τη σεζόν 1979-80 και μετείχε στους αγώνες του Πανιωνίου στο Κύπελλο Κυπελλούχων. Στην ομάδα της Ν. Σμύρνης αγωνίστηκε ως το 1985. Αν και δεινός σκόρερ στον Πανιώνιο με 107 συμμετοχές τις περισσότερες φορές δεν έπαιζε στην φυσική του θέση που ήταν η επίθεση αλλά ως αμυντικός ή μέσος σημειώνοντας μόνο 9 τέρματα.
Στη συνέχεια πήγε στον Χαραυγιακό, με τον οποίο πήρε τον τίτλο στο Πρωτάθλημα Γ΄ Εθνικής και αγωνίστηκε ως το 1990 στη Β΄ Εθνική. Το 1990 πήρε μεταγραφή στον Εθνικό Πειραιά, με τον οποίο επανήλθε στην Α΄ Εθνική την επόμενη σεζόν. Δυστυχώς ένας σοβαρός τραυματισμός ήταν αιτία της πρόωρης διακοπής της καριέρας του.

Υπόλοιπες δραστηριότητες

Μέτα την αποχώρηση του από τα γήπεδα ασχολήθηκε με την εκπαίδευση μικρών παιδιών ιδρύοντας ακαδημία ποδοσφαίρου.
Κύθηρα (πόλη)

Πληροφορίες

Η Χώρα είναι κτισμένη γύρω από το Μεσαιωνικό Κάστρο το οποίο είναι κτισμένο πάνω σ’ ένα βραχώδες ύψωμα και χρονολογείται από το 1503.Η πόλη άρχισε να κτίζεται από τους Ενετούς τον 13ο αιώνα και από τα τέλη του 15ου αιώνα άρχισε να επεκτείνεται και εκτός των τειχών του Κάστρου.Το χωριό έχει ενδιαφέρουσα αρχιτεκτονική και μερικά από τα σπίτια του είναι από τα παλαιότερα στο νησί.
Μέσα στον περίβολο του μισοερειπωμένου κάστρου αλλά και στους δρόμους της Χώρας, σώζεται ένα πλήθος βυζαντινών εκκλησιών, όπως η εκκλησία της Παναγίας της Μυρτιδιώτισσας, του Αγίου Ιωάννη του Θεολόγου και του Παντοκράτορα.Επίσης, στη Χώρα υπάρχει και το ομώνυμο Αρχαιολογικό μουσείο με ευρήματα Προϊστορικών και Κλασικών κυρίως χρόνων από το νησί με βασικό το μαρμάρινο λιοντάρι του 6ου αι. π.Χ., πέτρινα οικόσημα της περιόδου της Ενετοκρατίας, επιτύμβιες πλάκες, ενώ ξεχωρίζει το μαρμάρινο άγαλμα, σύμπλεγμα της Αφροδίτης και του Έρωτα, πιθανόν έργο της Αναγέννησης το οποίο ίσως προέρχεται από τη Βενετία.
Σχέσεις Ισραήλ–Κουβέιτ

Ιστορία

Το Κουβέιτ φέρεται να μποϊκοτάρει Ισραηλινά προϊόντα. Τον Ιανουάριο του 2014, το Κουβέιτ μποϊκόταρε μια διάσκεψη ανανεώσιμων πηγών ενέργειας διάσκεψη στο Αμπού Ντάμπι καθώς παρακολουθήθηκε από το Ισραήλ.
Γεώργιος Κατσιφάρας

Βιογραφία

Ο Γιώργος Κατσιφάρας γεννήθηκε το 1935 στο Καλέντζι Αχαΐας και τελείωσε το Β΄ Γυμνάσιο Πατρών. Ο θείος του, Γεράσιμος Παπαχρήστου, ήταν ένας από τους σωφέρ του Γεωργίου Παπανδρέου και έτσι από παιδί είχε την ευκαιρία να γνωρίσει τον Γέρο της Δημοκρατίας, που του είχε μεγάλη αδυναμία. 
Το 1954 ο Γιώργος Κατσιφάρας εγκαταστάθηκε μόνιμα στην Αθήνα και ξεκίνησε να σπουδάζει Πολιτικές Επιστήμες στο Πάντειο Πανεπιστήμιο. Την ίδια χρονιά προσλήφθηκε στην Εμπορική Τράπεζα, μετά από παρέμβαση του Γεωργίου Παπανδρέου στον τότε ιδιοκτήτη της Τράπεζας, εφοπλιστή Στρατή Ανδρεάδη. Αργότερα μετατάχθηκε στην κρατική ΕΤΒΑ (Ελληνική Τράπεζα Βιομηχανικής Αναπτύξεως), στην οποία εργάστηκε ως το 1981, οπότε συνταξιοδοτήθηκε με τον βαθμό του Διευθυντή. Για πολλά χρόνια όμως εργαζόταν παράλληλα και στο πολιτικό γραφείο του Γεωργίου και στη συνέχεια του Ανδρέα Παπανδρέου. Ο ίδιος είχε πει: «Ήμουν για χρόνια θεληματάρης στο Καστρί».
Στην περίοδο της χούντας των συνταγματαρχών απολύθηκε από την ΕΤΒΑ και εξορίστηκε στο χωριό Θέρμο Αιτωλοακαρνανίας όπου βρισκόταν απομονωμένος και υπό διαρκή επιτήρηση.
Ήταν από τα ιδρυτικά στελέχη του ΠΑΣΟΚ το 1974, και ο πρώτος υπεύθυνος του Γραφείου Τύπου του Κινήματος. Χρημάτισε βουλευτής Α΄ Αθηνών από το 1981 μέχρι το 1996. Στην πρώτη κυβέρνηση του Ανδρέα Παπανδρέου διατέλεσε αρχικά υφυπουργός Προεδρίας της Κυβερνήσεως αρμόδιος για τον Αθλητισμό από τις 21 Οκτωβρίου 1981 έως τις 5 Ιουλίου 1982 και στη συνέχεια υπουργός Εμπορικής Ναυτιλίας (5 Ιουλίου 1982 - 26 Ιουλίου 1985). 
Στην επόμενη κυβέρνηση του Ανδρέα Παπανδρέου ήταν αρχικά υφυπουργός Εμπορίου από 26 Ιουλίου 1985 ως 25 Απριλίου 1986 κι έπειτα διορίστηκε υπουργός Εμπορίου από 25 Απριλίου 1986 ως 31 Οκτωβρίου 1986. 
Στην τελευταία κυβέρνηση του Ανδρέα Παπανδρέου διορίσθηκε ξανά υπουργός Εμπορικής Ναυτιλίας από 13 Οκτωβρίου 1993 ως 22 Ιανουαρίου 1996.
Ο Γεώργιος Κατσιφάρας απεβίωσε στις 8 Αυγούστου 2012 σε ηλικία 77 ετών.
Ανηψιός του είναι ο σημερινός πολιτικός Απόστολος Κατσιφάρας, περιφερειάρχης Δυτικής Ελλάδας και πρώην υπουργός.

Πολιτική επιρροή και δημόσια εικόνα

Ως υπουργός ο Γιώργος Κατσιφάρας απασχολούσε περισσότερο τις κοσμικές στήλες των εφημερίδων για τις φιλίες του με μέλη του ελληνικής αλλά και της διεθνούς επιχειρηματικής ελίτ, με αποτέλεσμα πολλές φορές να υποτιμάται ο καθαρά πολιτικός ρόλος του. Ωστόσο, πολλοί από τους φίλους του Γιώργου Κατσιφάρα αποτέλεσαν στενούς πολιτικούς συνεργάτες του Ανδρέα Παπανδρέου (μεταξύ άλλων, οι Στέλιος Παναγόπουλος, Γιώργος Λούβαρης και Βασίλης Σαραντίτης) ενώ ο Κατσιφάρας ήταν επίσης αυτός που έφερε κοντά τον Ανδρέα Παπανδρέου με τον εφοπλιστή και εκδότη της «Καθημερινής» Αριστείδη Αλαφούζο μετά το 1991, όταν ο Αλαφούζος κυνηγήθηκε δικαστικά από την κυβέρνηση Μητσοτάκη.
Έγκαν Μπερνάλ

Πρώτα χρόνια

Ο Μπερνάλ γεννήθηκε στην Μπογκοτά, γιος του Χερμάν και της Φλορ και μεγάλωσε στην γειτονική πόλη Σιπακιρά. Ο πατέρας του ήταν ένας πολύ καλός ερασιτέχνης ποδηλάτης. Ο μικρός Έγκαν άρχισε να ποδηλατεί από την ηλικία των πέντε χρόνων. Αψηφώντας την επιθυμία του πατέρα του, όταν ήταν εννέα ετών έλαβε μέρος σε ποδηλατικό αγώνα δρόμου στην γενέτειρά του, κερδίζοντας εύκολα τον αγώνα. Μεταξύ των βραβείων ήταν και μία υποτροφία.
Αρχικά εστίασε στην ορεινή ποδηλασία, όπου διέπρεψε, νικώντας σε αγώνες στη Βραζιλία, στην Κόστα Ρίκα και στις ΗΠΑ. Κατέκτησε τόσο αργυρά (2014) όσο και χάλκινα μετάλλια (2015) στο Παγκόσμιο πρωτάθλημα ορεινής ποδηλασίας UCI junior cross country events.

Επαγγελματική σταδιοδρομία

Εκτός από την ορεινή ποδηλασία, ο Έγκαν άρχισε να κερδίζει αγώνες και στην ποδηλασία δρόμου στην κατηγορία εφήβων, τόσο στην Κολομβία, όσο και στην Ιταλία, με νίκη στο Clasica Juventudes Cajica  και στο Sognando Il Giro delle Fiandre το 2015.

2016–17

Υπέγραψε συμβόλαιο με τον Τζιάνι Σάβιο στην ομάδα Αντρόνι-Τζοκατέλι-Σίλβερμαρκ (AND) για 4 χρόνια, Σύντομα μεταπήδησε στην κατηγορία των ανδρών και κέρδισε αρκετούς αγώνες, όπως τον Γύρο της Σλοβενίας. Το 2018 τον βρίσκει στην ομάδα SKY όπου υπέγραψε συμβόλαιο.

2018

Το 2018 γίνεται επικεφαλής της ομάδας και κατατάχθηκε 6ος στην συνολικά κατάταξη στους νεαρούς σε ηλικία  ποδηλάτες. Τον Φεβρουάριο του 2018 κέρδισε το Κολομβιανό Εθνικό Πρωτάθλημα Αγώνα Χρονομέτρησης. Στη συνέχεια με την ομάδα Sky ήρθε πρώτος στη συνολική κατάταξη στον πρώτο γύρο της Κολομβίας (Colombia Oro y Paz). 
Τον Μάιο του 2018 κέρδισε την πρωτιά στη συνολική κατάταξη στον Γύρο της Καλιφόρνιας. Ο αγώνας εκείνος κρίθηκε στα δευτερόλεπτα, καθώς ο Κολομβιανός κέρδισε τον 2ο γύρο με διαφορά άνω των 20 δευτερολέπτων από τον δεύτερο. Τελικά, κέρδισε το 6ο ετάπ και ήρθε πρώτος στην συνολική κατάταξη.

2019

Το 2019 κέρδισε τον αγώνα Παρίσι-Νις στο σύνολο.
Η επιτυχία του συνεχίστηκε καθώς ήρθε 3ος στον Γύρο της Καταλωνίας και κέρδισε ένα ετάπ και την πρωτιά στην συνολική κατάταξη στον Γύρο της Ελβετίας.

Νίκη στο Tour de France

Εξαιτίας της απουσίας του τραυματία  Κρις Φρουμ, ο Κολομβιανός κέρδισε τον Γύρο της Γαλλίας του 2019. Έγινε ο νεαρότερος σε ηλικία νικητής στον Γύρο της Γαλλίας από το 1909. Έγινε επίσης ο τρίτος νεότερος νικητής στα χρονικά σε ηλικία 22 ετών και 196 ημερών.
Λεόν-Μαξίμ Κολινιόν

Βιογραφία

Γεννήθηκε στις 8 Νοεμβρίου 1849 στο Βερντέν της Γαλλίας. Σπούδασε στο Παρίσι στην École normale supérieure από το 1868 και διορίστηκε καθηγητής της ρητορικής το 1872 στο Chambery όπου δίδαξε γαλλική λογοτεχνία. Το 1873 έγινε μέλος της Γαλλικής Σχολής Αθηνών (École française d'Athènes) υπό την διεύθυνση του Αλμπέρ Ντιμόν (Albert Dumont). Το 1876 συνόδευσε τον Αβά Λουί Ντισέν (Abbe Louis Duchesne) (1843-1922) στην Μικρά Ασία και κράτησε σημειώσεις με σκίτσα των τοπίων που επισκέφθηκε. Επέστρεψε στην Γαλλία και προσλήφθηκε στο Πανεπιστήμιο του Μπορντώ, το οποίο ίδρυσε έδρα καθηγητού Ελληνικών και Ρωμαϊκών επιγραφών για τον σκοπό αυτό. Δημοσίευσε τις σημειώσεις του το επόμενο χρόνο. Δίδαξε αρχαιολογία στο Μπορντώ από το 1877, ενώ αναγορεύτηκε διδάκτωρ και διορίστηκε καθηγητής Ελληνικής Αρχαιολογίας στο ίδιο πανεπιστήμιο το 1879. Ήταν ένας από τους λίγους καθηγητές του κλάδου αυτού στην Γαλλία. Τον κάλεσαν οι Γερμανοί για να μελετήσει το γερμανικό σύστημα αρχαιολογικής μελέτης, το οποίο ήταν ευρέως διαδεδομένο, μέχρι και στα πιο μικρά πανεπιστήμια της Γερμανίας. Το 1883 έφυγε από το Μπορντώ και ανέλαβε καθηγητής αρχαιολογίας σεην Σορβόνη, και αναπληρωματικός διευθυντής του École normale supérieure των Παρισίων. Τα έργα του μεταφράστηκαν και επανακυκλοφόρησαν στα αγγλικά. Το 1893 έγινε μέλος της Académie des inscriptions et belles-lettres, ενώ πήρε μέρος στις ανασκαφές στην Πέργαμο και στους Δελφούς, καταγράφοντας σημαντικές σημειώσεις και κάνοντας ακριβέστατα σκίτσα. Δημοσίευσε τα απομνημονεύματά του περί των ανασκαφών. Πήρε προαγωγή και έγινε διευθυντής του École normale supérieure το 1900. Το 1904 εκλέχθηκε πρόεδρος της Ακαδημίας των επιγραφών και καλών γραμμάτων (Academy of Inscriptions and Belles-lettres). Το 1904 έγινε διευθυντής του Monuments et Mémoires publiés par l’Académie des inscriptions et belles-lettres. Απεβίωσε στις 15 Οκτωβρίου 1917 στο Παρίσι.

Αξιολόγηση του έργου του

Ο Κολινιόν ήταν ένας από τους πρωτοπόρους, που ίδρυσαν και εδραίωσαν την επιστήμη της αρχαιολογίας στα Πανεπιστήμια της Γαλλίας. Ακολούθησε το παράδειγμα του Σλίμαν, και χρησιμοποίησε την ελληνική μυθολογία ως βοηθητικό μέσο ερμηνείας των κλασικών αρχαιολογικών μνημείων.
ΑΚ Ίσολα Λίρι

Ιστορία

Η ομάδα ιδρύθηκε το 1925.

Λέγκα Προ Σεκόντα Ντιβιζιόνε

Στις 30 Μαρτίου 2008, η Ίσολα Λίρι εξασφάλισε μαθηματικά τον τίτλο της πρωταθλήτριας του Ομίλου Ζ της Σέριε Δ, με αποτέλεσμα να πάρει την άνοδο για την Λέγκα Προ Σεκόντα Ντιβιζιόνε και εξασφαλίζονατς για πρώτη φορά στην ιστορία της την παρουσία της σε επαγγελματική κατηγορία για την σεζόν 2008–09.
Την σεζόν 2011-12, η ομάδα υποβιβάστηκε από την Λέγκα Προ Σεκόντα Ντιβιζιόνε Β στην Σέριε Δ.
Εθνόσημο των Βρετανικών Παρθένων Νήσων

Το εθνόσημο των Βρετανικών Παρθένων Νήσων παραχωρήθηκε για πρώτη φορά το 1960.
Αποτελείται από έναν θυρεό, ο οποίος απεικονίζει μια κυρία ντυμένη στα λευκά που κρατά ένα χρυσό λυχνάρι και 11 ακόμα επίσης χρυσά λυχνάρια γύρω από αυτήν σε πράσινο φόντο.
Η γυναίκα αυτή εκπροσωπεί την αγία Ούρσουλα, η οποία λέγεται ότι έκανε προσκύνημα στην Ευρώπη μαζί με 11.000 παρθένες γυναίκες. Η παράδοση αναφέρει ότι όταν ο Κολόμβος έφτασε για πρώτη φορά στα νησιά το 1493 ο τόπος του έφερε στη μνήμη την ιστορία της Αγίας Ούρσουλας και για το λόγο αυτό ονόμασε τα νησιά με το σημερινό τους όνομα.
Κάτω από το θυρεό, βρίσκεται μια περγαμηνή με τη λέξη «Vigilate» με κεφαλαία γράμματα, που είναι και το εθνικό ρητό στα νησιά και σημαίνει «Να Επαγρυπνείτε».
Κέρκωψ

Ο Κέρκωψ, ο επονομαζόμενος Πυθαγόρειος, ήταν ορφικός ποιητής άγνωστης εποχής, πρωιμοτερης όμως του 4ου π.Χ. αιώνα.
Ο Κλήμης ο Αλεξανδρεύς (επικαλούμενος παλαιότερη μαρτυρία του γραμματικού Επιγένη, συγγραφέα μιας χαμένης πραγματείας με τίτλο Περί της εις Ορφέα ποιήσεως) αναφέρει ότι ο Κέρκωψ έγραψε δύο ορφικά ποιήματα, την Εις Άδου κατάβασιν (που σωζόταν τουλάχιστον μέχρι την αλεξανδρινή εποχή) και τον Ιερόν Λόγον. Η Σούδα προσθέτει ότι οι Ιεροί Λόγοι αποτελούνταν από 24 ραψωδίες και ότι ορισμένοι απέδιδαν το έργο (αντί στον Κέρκωπα) στον μυθικό Ορφέα ή στον Θεόγνητο τον Θεσσαλό. Ως συγγραφέα όμως της Εις Άδου καταβάσεως μνημονεύει μόνον τον ποιητή Ορφέα τον Καμαριναίο.
Να σημειωθεί τέλος ότι ορισμένοι μελετητές ταύτιζαν τον Κέρκωπα τον Πυθαγόρειο με τον Κέρκωπα τον Μιλήσιο, τον φερόμενο και ως ποιητή του χαμένου έπους Αιγίμιος.
Παραδοσιακή ενδυμασία Καστοριάς

Ως παραδοσιακή ενδυμασία της Καστοριάς αναφέρεται ο τρόπος ένδυσης που καθιερώθηκε κατά τους παλαιότερους αιώνες στην πόλη της Δυτικής Μακεδονίας και διατηρήθηκε μέχρι τις αρχές του εικοστού αιώνα.

Ανδρική ενδυμασία

Η ανδρική παραδοσιακή ενδυμασία περιλαμβάνει το λευκό πουκάμισο, το βαμβακερό ή μεταξωτό αντερί ( μακρύς κατακόρυφα ανοικτός ή σταυρωτός επενδύτης ), τον κοντέ ( γιλέκο κατασκευασμένο από μαύρο ύφασμα ), τον τζουμπέ κατά τη χειμερινή περιόδο, το ζωνάρι ( εξάρτημα κυρίως των ευκατάστατων τάξεων ) αλλά και από το φέσι που ήταν φτιαγμένο από τσόχα και ήταν βυσσινί χρώματος με μια μαύρη φούντα στην κορυφή του.

Γυναικεία ενδυμασία

Η γυναικεία φορεσιά τη Καστοριάς χαρακτηρίζεται ως αστικού τύπου. Αποτελείται από πουκάμισο ανοικτού χρώματος πλαισιωμένο με δαντέλες, από μακρύ και φαρδύ φόρεμα, από το μπαμπουκλί ( εσωτερικό φόρεμα το οποίο χρησιμοποιούσαν οι γυναίκες των ευκατάστατων τάξεων έτσι ώστε να φουσκώνει περισσότερο το εξωτερικό φόρεμα ), το κοντέσι, τη ζώνη, τον τζουμπέ για τους χειμερινούς μήνες και το φέσι. Για το στολισμό χρησιμοποιούνταν δύο ή τρεις σειρές από νομίσματα ( φλουριά ) που τοποθετούνταν στο στήθος της γυναίκας και αποτελούσαν απαραίτητο εξάρτημα της γιορτινής ενδυμασίας.
Διάλεκτος Τιράνων

Η διάλεκτος Τιράνων (αλβανικά: Dialekti i Tiranës, στην διάλεκτο Dialekti i Tironës) είναι διάλεκτος της αλβανικής γλώσσας, η οποία ομιλείται από Αλβανούς που μεγάλωσε στα Τίρανα. Αποτελεί μέρος της διαλέκτου Ελμπασανίστ των Νότιων Γκεγκ.
Ιερουργικόν

Με το επίσημο όνομα ιερουργικόν φερόταν παλαιότερα ειδικό σήμα (σημαία) που υψωνόταν στα πλοία κατά τη διάρκεια τέλεσης επ΄ αυτών Θείας Ευχαριστίας ή άλλης τυχόν λειτουργίας ή μυστηρίου. Το σήμα αυτό παρέμενε επηρμένο μέχρι το τέλος της λειτουργίας, όπου κατά το διάστημα αυτό σταματούσαν οποιεσδήποτε άλλες κινήσεις στο πλοίο καθώς και η επιβίβαση ή αποβίβαση ("εν όρμω").
Το ιερουργικό ήταν άλλοτε σημαία κυανή με λευκό σταυρό, ή επικρατέστερα, η βυζαντινή κίτρινη με τον δικέφαλο αετό. Επίσης τέτοιο σήμα ύψωναν και τα πλοία όταν επέβαιναν σ΄ αυτά ανώτατοι κληρικοί π.χ. Πατριάρχης, Αρχιεπίσκοπος ή ακόμα και Μητροπολίτης νήσου στην οποία προσέγγιζαν αυτά ή και όταν μετέφεραν επίσης ιερά λείψανα ή ιερές εικόνες ή άλλα ιερά προσκυνήματα.
 
Πολύ αργότερα καθιερώθηκε αντ΄ αυτού του σήματος να υψώνεται η ελληνική σημαία στο κύριο ιστό καθ΄ όλη τη διάρκεια του πλου.
Τζοβάνι Τζιρόλαμο Σακέρι

Βιογραφία

Εισήλθε στο τάγμα των Ιησουιτών το 1685 και χειροτονήθηκε ιερέας το 1694. Δίδαξε φιλοσοφία στο Τορίνο την περίοδο από το 1694 ως το 1697 και στη συνέχεια φιλοσοφία, θεολογία και μαθηματικά στην Παβία, από το 1697 ως τον θάνατό του. Απεβίωσε στις 25 Οκτωβρίου του 1733.

Έργα

Ο Σακέρι δημοσίευσε σημαντικά έργα όπως τα Quaesita geometrica (1693), Logica demonstrativa (1697) και Neo-statica (1708).
Λίγο πριν πεθάνει, το 1733, έκδωσε το έργο Ο Ευκλείδης απελυθερωμένος από κάθε ελάττωμα (Euclides ab omni naevo vindicatus). Το έργο αυτό παρέμενε άγνωστο μέχρι που ανακαλύφθηκε ξανά από τον Εουτζένιο Μπελτράμι στα μέσα του 19ου αιώνα.
Πολλές από τις ιδέες του Σακέρι αναπτύχθηκαν τον 11ο αιώνα από τον Πέρση διανοοούμενο και πολυμαθή Ομάρ Καγιάμ, στο έργο του Risâla fî sharh mâ ashkala min musâdarât Kitâb 'Uglîdis, Συζητήσεις για τη δυσκολία του Ευκλείδη), γεγονός που αγνοούσαν οι δυτικές πηγές μέχρι πρόσφατα. Είναι άγνωστο αν ο Σακέρι είχε πρόσβαση στις ιδέες του Καγιάμ μέσω μετάφρασης ή είχε αναπτύξει τις θεωρίες του αυτόνομα. Πολλές φορές το τετράπλευρο του Σατσέρι καλείται τετράπλευρο Καγιάμ-Σακέρι.
Peugeot 308

Βασικά στοιχεία

Το 308 παρουσιάστηκε επίσημα στους δημοσιογράφους στις 27 Ιουνίου 2007 και λανσαρίστηκε στην Ευρώπη στις 20 Σεπτεμβρίου. Στα περισσότερα κράτη διεθνώς, κυκλοφόρησε ως ο διάδοχος του Peugeot 307, και μάλιστα βασίστηκε στο σασί του 307, αλλά με πολύ πιο σύγχρονο ντιζάιν, αύξηση του μήκους και του πλάτους, συν επιπλέον ενισχύσεις στο αμάξωμα.
Στα τεστ πρόσκρουσης του ανεξάρτητου οργανισμού Euro NCAP το 2007, το 308 απέσπασε την μέγιστη δυνατή διάκριση των 5 αστέρων, με το ποσοστό των 35 στους 37 πόντους. Είναι αξιοσημείωτο ότι μπορεί να παραγγελθεί με έως και 11 αερόσακους: 2 μπροστινούς (οδηγού και συνοδηγού), 2 πλευρικούς εμπρός, 2 πλευρικούς πίσω, 4 πλευρικούς οροφής (2+2 εμπρός και πίσω) και 1 για τα γόνατα του οδηγού.
Ο αεροδυναμικός συντελεστής Cd του αρχικού 308 ήταν 0,29 και μετά την ανανέωση του 2011 έφτασε το 0,28 - νούμερο κορυφαίο για μικρομεσαίο αυτοκίνητο.
Το αρχικό 308 παρήχθη στη Γαλλία στα εργοστάσια των πόλεων Mulhouse και Sochaux, ενώ από το 2010 παράγεται και στην Καλούγκα της Ρωσίας για την τοπική αγορά. Ωστόσο, ο προκάτοχος Peugeot 307 εξακολουθεί ακόμα και σήμερα να παράγεται για αρκετές αγορές, ιδίως όσες έχουν έντονη προτίμηση προς τα 4-πορτα σεντάν, όπως τις Κίνα και Βραζιλία, καθώς το 308 δεν διατίθεται σε 4-πορτη έκδοση.

Κινητήρες

Το αρχικό 308 προσφέρθηκε με τους εξής κινητήρες, όλοι 4-κύλινδροι σε σειρά (Ι4):

Διακρίσεις

Το 308 κέρδισε το βραβείο Χρυσό Τιμόνι για το 2007 στη Γερμανία.
Πρωτάθλημα Ε.Π.Σ. Μακεδονίας 1932-33

Το πρωτάθλημα της ΕΠΣ Μακεδονίας την περίοδο 1932-33 διεξήχθη σε τρεις κατηγορίες με 15 ομάδες, 3 στην Ά' ,10 στη Β', και 2 στη Γ'. Οι Άρης, Ηρακλής και Μέγας Αλέξανδρος συμμετείχαν στον Βόρειο όμιλο της Εθνικής Κατηγορίας , ενώ ο ΠΑΟΚ τοποθετήθηκε στην Α΄ κατηγορία του πρωταθλήματος Θεσσαλονίκηςλόγω των γεγονότων του 1931-32 μαζί με Θερμαϊκό, Μελιτέα και Προσφυγική Ένωση που προβιβάστηκε από τη Β΄ Κατηγορία. 
Ο ΠΑΟΚ πάντως  δεν έδωσε αγώνες στην Α΄ κατηγορία η οποία διεξήχθη με τις υπόλοιπες τρεις ομάδες. Το Φεβρουάριο του 1933 με απόφαση της ΕΠΟ , απορρίφθηκε η ένταξη του ΠΑΟΚ στην Εθνική Κατηγορία, και αποφασίστηκε επίσης να μην αγωνιστεί στο πρωτάθλημα Θεσσαλονίκης, αλλά να δώσει μόνο αγώνα κατάταξης με την νικήτρια της Α΄ κατηγορίας που θα έκρινε την ομάδα που θα συμμετείχε στους αγώνες διαβάθμισης για την άνοδο στην Εθνική Κατηγορία .  Με την ίδια απόφαση προκηρύχθηκε «Κύπελλο Θεσσαλονίκης» με τη συμμετοχή του ΠΑΟΚ και των τριών ομάδων της Εθνικής Κατηγορίας.
Πρωταθλήτρια Α΄ κατηγορίας ήταν ο Θερμαϊκός, στη Β΄ Κατηγορία ο Απόλλων Καλαμαριάς και στη Γ΄ Κατηγορία ο Ερμής . Οι τελικοί των δυο πρώτων κατηγοριών έγιναν την ίδια μέρα στις 20 Απριλίου 1933.

Γ΄ Κατηγορία

Ο μοναδικός αγώνας Γ κατηγορίας ήταν μεταξύ των Ερμή και Κανάρη Τσινάρ Για τις 15 Μαΐου 1933 προγραμματίστηκε αγώνας διαβάθμισης του Ερμή με τον ΓΣ Μακαμπή με άγνωστο αποτέλεσμα. Ο Ερμής αγωνίστηκε στη Β΄ κατηγορία την επόμενη περίοδο , ενώ ο Κανάρης αδρανοποιήθηκε.